O‘zbekiston SSJ Moddiy-texnika ta’minoti davlat-kooperativ qo‘mitasini tashkil etish to‘g‘risida

Bozor munosabatlariga o‘tish sharoitlarida moddiy-texnika ta’minotini takomillashtirish maqsadida va O‘zbekiston SSJ Prezidentining “O‘zbekiston SSJ Davlat moddiy-texnika ta’minoti qo‘mitasini O‘zbekiston SSJ Moddiy-texnika ta’minoti davlat-kooperativ qo‘mitasiga aylantirish to‘g‘risida” 1991-yil 1-martdagi Farmoniga muvofiq Vazirlar Mahkamasi qaror qiladi:
 1. O‘zbekiston SSJ Davlat moddiy-texnika ta’minoti qo‘mitasi hamda uning jumhuriyat va viloyat bo‘linmalari negizida O‘zbekiston SSJ Moddiy-texnika ta’minoti davlat-kooperativ qo‘mitasi tashkil etilsin.
 2. O‘zSSJ Moddiy-texnika ta’minoti davlat-kooperativ qo‘mitasi tizimining faoliyati paychilarning yakka va jamoa tarzida a’zo bo‘lishi, kooperativ, davlat, ijara, xususiy va jamoat tashkilotlari hamda korxonalarining va yakka tartibda ishlab chiqarish faoliyati bilan shug‘ullanuvchi shaxslarning ixtiyoriy qatnashuvi prinsiplarida amalga oshirilishi, bunda ularning qo‘shadigan ulushlari va birgalikdagi xo‘jalik faoliyatining natijalariga bog‘liq holda dividendlar olish huquqiga ega bo‘lishi beligilab qo‘yilsin.
 3. O‘zbekiston SSJ Moddiy-texnika ta’minoti davlat-kooperativ qo‘mitasiga quyidagi vazifalar yuklatilsin:
 bitimlar, xo‘jalik shartnomalari va hukumatlararo kelishuvlar, ishlab chiqarish-texnika maqsadlaridagi mahsulotlarni ishlab chiqarish ehtiyojlari uchun yo‘naltiriladigan xalq iste’moli mollarini O‘zbekiston SSJ hududida joylashgan korxonalardan xarid qilib olish asosida xalq xo‘jaligi tarmoqlarini (agrosanoat kompleksi bundan mustasno), shuningdek davlat, jumhuriyat va jumhuriyatlararo ilmiy-texnikaviy, ekologik va ijtimoiy-iqtisodiy dasturlarni moddiy-texnikaviy ta’minlash;
 bitimlar tuzish hamda ittifoq va jumhuriyat organlari ajratadigan kvotalar bo‘yicha davlat ehtiyojlari uchun ishlab chiqarish-texnika maqsadlaridagi mahsulotlar yuzasidan buyurtmalarni joylashtirish, o‘z mahsulotlarini erkin sotadigan korxonalar bilan bevosita shartnomalar tuzish orqali qo‘shimcha resurslarni qidirib topish;
 ikkilamchi resurslarni tayyorlashni tashkil etish va sanoat chiqindilarini oborotga jalb qilish, idish-qadoqlash mahsulotlarini ishlab chiqarish va ular bilan ta’minlash, ortiqcha xomashyo, materiallar va asbob-uskunalar qoldiqlarini o‘zaro foydali shartlarda ayirboshlash va sotishda vazirliklar, idoralar, korxonalar va birlashmalarga yordam berish;
 favqulodda vaziyatlar oqibatlarini tugatish va ishlab chiqarish vositalari bozorini barqarorlashtirish uchun imtiyozli kreditlar berish hamda jumhuriyat resurslar boyligidan foydalanish shartlarida ehtiyot zahiralarini va moddiy-texnika resurslari rezervini yaratish;
 iste’molchilar va tayyorlovchilar o‘rtasidagi xo‘jalik aloqalarini muvofiklashtirish va boshqarib borish choralarini amalga oshirish, ishlab chiqarish-texnika maqsadlaridagi mahsulotlarni eksportga hamda hukumatlararo kelishuvlar bo‘yicha yetkazib berishni nazorat qilishni ta’minlash;
 axborot-tijorat va ishlab chiqarish xizmatlari ko‘rsatish, iste’mol bozorini tovarlar bilan to‘ldirishga yordam berish va bozor infrastrukturasini rivojlantirish, savdo-vositachilik firmalarini, tijorat markazlarini, tovar birjalari va ulgurji yarmarkalarni, brokerlik va lizing kompaniyalarini tuzish, xorijiy firmalar bilan tashqi iqtisodiy faoliyatni amalga oshirish;
 qurilayotgan va qayta barpo etilayotgan ijtimoiy va ishlab chiqarish maqsadlaridagi obyektlarni shartnoma asosida O‘zSSJ Moddiy-texnika ta’minoti davlat-kooperativ qo‘mitasi sotadigan nomenklatura bo‘yicha uskunalar, asboblar, elektrotexnika va boshka mahsulotlar bilan komplektlashni ta’minlash, savdo va ishlab chiqarish-texnologiya uskunalari bundan mustasno.
 4. Belgilab qo‘yilsinki, O‘zbekiston SSJ hududida joylashgan korxonalar, ularning kimga tobeligidan va mulkchilik shaklidan qat’i nazar, tayyorlanadigan ishlab chiqarish-texnika maqsadlaridagi mahsulotni va xalq iste’moli mollarining ishlab chiqarish ehtiyojlariga yo‘naltiriladigan qismini, qoidaga ko‘ra, shartnoma asosida O‘zSSJ Moddiy-texnika ta’minoti davlat-kooperativ qo‘mitasi organlari orqali sotadilar.
 5. O‘zSSJ Moddiy-texnika ta’minoti davlat-kooperativ qo‘mitasi:
 tizimga kiruvchi korxonalar va tashkilotlar (paychilar) hamda boshqa vazirliklar va idoralar bilan bevosita shartnomalar asosida, shuningdek umumittifoq va jumhuriyat davlat dasturlarini moddiy-texnikaviy ta’minlash bilan bog‘liq ishlarni bajarish uchun budjet ajratmalari hisobidan moliyaviy-iqtisodiy, xo‘jalik va ijtimoiy faoliyatning barcha masalalarini hal qiladi;
 bank muassasalarida yetkazib beruvchilar, iste’molchilar, pudratchilar budjet bilan hisob-kitoblarni amalga oshirish uchun pul va xorijiy valyuta mablag‘lari hisobini ochadi, qisqa muddatli va uzoq muddatli kreditlardan foydalanadi;
 paychilar vakillari yig‘ilishining qaroriga ko‘ra sug‘urta, rezerv fondlarni tuzish uchun mablag‘larni markazlashtiradi va ularni umumtarmoq vazifalarini hal qilish bilan bog‘liq xarajatlarni qoplashga yo‘naltiradi.
 6. O‘zSSJ Moliya vazirligi jumhuriyat budjeti hisobidan O‘zbekiston SSJ Moddiy-texnika ta’minoti davlat-kooperativ qo‘mitasining bitimlar tuzish, buyurtmalarni joylashtirish hamda jumhuriyatlararo va jumhuriyat davlat dasturlari uchun moddiy-texnika resurslari yetkazib berish vazifalarini bajarishga xarajatlarini har yili moliyaviy ta’minlashni nazarda tutsin.
 7. O‘zSSJ Moddiy-texnika ta’minoti davlat-kooperativ qo‘mitasiga o‘z mablag‘lari, shuningdek, vazirliklar va idoralarning, korxonalar va birlashmalarning mablag‘lari hisobidan mamlakatning yirik iqtisodiy mintaqalarida va ittifoqdosh jumhuriyatlarda resurslarni o‘zaro yetkazib berish masalalarini zudlik bilan hal qilish uchun o‘z vakolatxonalarini ochish huquqi berilsin.
 8. O‘zSSJ Moddiy-texnika ta’minoti davlat-kooperativ qo‘mitasiga o‘ziga yuklatilgan vazifalarni hisobga olgan holda va paychilar bilan kelishuv asosida strukturani, xodimlar sonini va ish haqi fondini mustaqil belgilashga, raisning 6 nafar o‘rinbosari, shu jumladan, bitta birinchi o‘rinbosari, 11 kishidan iborat hay’at bo‘lishiga ruxsat etilsin.
 9. O‘zSSJ Moddiy-texnika ta’minoti davlat-kooperativ qo‘mitasi O‘zbekiston SSJ Davlat statistika qo‘mitasi bilan birgalikda bir oy muddat ichida shartnomalar va bitimlar tuzishning ahvoli hamda ishlab chiqarish-texnika maqsadlaridagi mahsulotlarni yetkazib berishning bajarilishi haqida obyektiv ma’lumotga ega bo‘lish uchun statistik hisobotning kerakli shakllarini ishlab chiqsin va ularni belgilangan tartibda tasdiqlasin.
 10. O‘zbekiston SSJ Moddiy-texnika ta’minoti davlat-kooperativ qo‘mitasi to‘g‘risidagi ilova qilinayotgan Nizom tasdiqlansin.
 11. O‘zbekiston SSR Ministrlar Sovetining “O‘zbekiston SSR Davlat moddiy-texnika ta’minoti qo‘mitasi to‘g‘risida Nizomni tasdiqlash haqida” 1979-yil 31-avgustdagi 614-son (O‘zSSR QT, 1979-y., 8-son, 34-modda), “O‘zSSR Davlat moddiy-texnika ta’minoti qo‘mitasining tashkiliy strukturasini va faoliyatini qayta qurish to‘g‘risida” 1988-yil 14-iyuldagi 241-son, “O‘zSSR Davlat moddiy-texnika ta’minoti qo‘mitasining tashkiliy tuzilishidagi o‘zgarishlar to‘g‘risida” 1989-yil 18-oktabrdagi 348-son qarorlari, O‘zbekiston SSR Ministrlar Sovetining “O‘zagrosnabremont” respublika ishlab chiqarish birlashmasini O‘zbekiston SSR agrosanoat kompleksining moddiy-texnika va injenerlik ta’minoti bosh boshqarmasi — “O‘zglavagrosnabremont”ga aylantirish to‘g‘risida” 1990-yil 19-yanvardagi 42-son qarorining 5 va 6-bandlari, shuningdek ushbu qarorning 7 va 8-bandlaridagi O‘zSSR Davlat moddiy-texnika ta’minotiga tegishli qismlari o‘z kuchini yo‘qotgan deb hisoblansin.
 1, O‘zbekiston SSJ Moddiy-texnika ta’minoti davlat-kooperativ qo‘mitasi davlat boshqaruvining jumhuriyat organi hisoblanib, shartnoma shartlarida SSJIning yagona bitim tizimiga kiradi va O‘zbekiston SSJ Prezidenti huzuridagi Vazirlar Mahkamasiga bo‘ysunadi.
 O‘zSSJ Moddiy-texnika ta’minoti davlat-kooperativ qo‘mitasi tizimining faoliyati paychilarning yakka va kollektiv a’zoligi, kooperativ, davlat, ijara, shaxsiy va jamoat korxonalari va tashkilotlarining hamda yakka tartibdagi ishlab chiqarish faoliyati bilan shug‘ullanuvchi shaxslarning ixtiyoriy qatnashuvi prinsiplarida, birgalikdagi xo‘jalik faoliyatining hissalari va natijalariga bog‘liq ravishda dividendlar olish huquqi bilan amalga oshiriladi.
 O‘zSSJ Moddiy-texnika ta’minoti davlat-kooperativ qo‘mitasi ixtiyoriy ravishda shartnoma asoslarida ittifoq va jumhuriyat davlat, kooperativ va aralash aksionerlik va jamoat birlashmalariga, uyushmalarga o‘zining xo‘jalik mustaqilligini hamda yuridik shaxs huquqlarini to‘la saqlagan holda kirishi mumkin.
 O‘zSSJ Moddiy-texnika ta’minoti davlat-kooperativ qo‘mitasi o‘z faoliyatida SSJI qonunlariga, SSJI xalq deputatlari syezdining va SSJI Oliy Kengashining boshqa qarorlariga, SSJI Prezidentining farmonlariga, O‘zbekiston SSJning qonunlariga, O‘zbekiston SSJ Oliy Kengashining boshqa qarorlariga O‘zbekiston SSJ Prezidentining farmonlariga, O‘zbekiston SSJ Prezidenti huzuridagi Vazirlar Mahkamasining qarorlari va farmoyishlariga hamda mazkur Nizomga amal qiladi.
 2. Quyidagilar O‘zSSJ Moddiy-texnika ta’minoti davlat-kooperativ qo‘mitasining maqsad va vazifalari hisoblanadi:
 jumhuriyat xalq xo‘jaligini (agrosanoat kompleksi bundan mustasno), shu jumladan, ko‘p tomonlama shartnomalar va kelishuvlar asosida jumhuriyat va jumhuriyatlararo muhim ilmiy-texnikaviy, ekologik va ijtimoiy-iqtisodiy dasturlarni moddiy-texnikaviy ta’minlash bo‘yicha buyurtmalarni bajarish;
 ittifoq va jumhuriyat organlari kvotalari bo‘yicha davlat ehtiyojlari uchun ajratiladigan ishlab chiqarish-texnika maqsadlaridagi mahsulotlar yuzasidan bitimlar tuzish va buyurtmalarni joylashtirish, O‘zSSJ Moddiy-texnika ta’minoti davlat-kooperativ qo‘mitasi nomenklaturasi bo‘yicha sotiladigan qo‘shimcha resurslarni bevosita shartnomalar tuzish yo‘li bilan qidirib topish;
 O‘zbekiston SSJ hududida joylashgan korxonalar (ularning idoraviy tobeligidan va mulkchilik shaklidan qat’i nazar) ishlab chiqaradigan ishlab chiqarish-texnika maqsadlaridagi mahsulotlarni va xalq iste’moli mollarining ishlab chiqarish ehtiyojlari uchun yo‘naltiriladigan qismini shartnoma asosida sotish uchun xarid qilib olishni ta’minlash;
 jumhuriyat Hukumatining topshirig‘iga muvofiq favqulodda vaziyatlar oqibatlarini tugatish va bozorni barqarorlashtirish fondini yaratish uchun imtiyozli foizsiz kreditlar berish hamda jumhuriyat resurslari boyligidan foydalanish va jumhuriyatning resurs potensialidan foydalangan holda barter ayirboshlash shartlari bilan moddiy-texnika resurslarining rezervini va sug‘urta zahiralarini shakllantirish;
 jumhuriyat vazirliklari va idoralari, birlashmalari, korxonalari va tashkilotlari ishtirokida jumhuriyatlar va mintaqalar, moddiy-texnika maqsadlaridagi mahsulotlarni ishlab chiqaruvchilar va iste’molchilar o‘rtasida xo‘jalik aloqalarini o‘rnatish hamda uni boshqarib borish bo‘yicha tadbirlarni ishlab chiqish va amalga oshirish;
 transport vazirliklari va idoralari bilan birgalikda ishlab chiqarish-texnika maqsadlaridagi mahsulotlarni samarali tashish va transport vositalaridan foydalanishni yaxshilash bo‘yicha chora-tadbirlarni amalga oshirish;
 O‘zSSJ Moddiy-texnika ta’minoti davlat-kooperativ qo‘mitasi nomenklaturasi, jumhuriyatlararo va mintaqalararo kelishuvlar va bitimlar bo‘yicha, shu jumladan, O‘zSSJ Moddiy-texnika ta’minoti davlat-kooperativ qo‘mitasi tuzgan xorijiy firmalar va vakolatxonalar bilan kelishuvlar va bitimlar bo‘yicha sotiladigan ishlab chiqarish-texnika maqsadlaridagi mahsulotlarni yetkazib berish ustidan nazoratni ta’minlash;
 qurilayotgan va qayta barpo etilayotgan kjtimoiy va ishlab chiqarish maqsadlaridagi obyektlarni shartnoma asosida uskunalar, asboblar, elektrotexnika va O‘zSSJ Moddiy-texnika ta’minoti davlat-kooperativ qo‘mitasi sotadigan nomenklatura bo‘yicha boshqa mahsulotlar bilan komplektlashni amalga oshirish;
 o‘z savdo-vositachilik faoliyatini amalga oshirish, kichik korxonalar, aksionerlik va sug‘urta jamiyatlari shoxobchalarini, kichik ulgurji, vositachilik va chakana savdo magazinlarini, tovar birjalarini, ulgurji yarmarkalarini. auksionlarni, logistik faoliyatni tashkil etish;
 tovarlarga talab va taklifni o‘rganish hamda ularni tovar ishlab chiqaruvchilardan xarid qilib olish, sanoat korxonalarini kooperatsiyalashtirish hamda o‘zaro maqbul shartlarda ularning bo‘sh turib qolgan quvvatini band qilish;
 axborot va tashkiliy-tijorat xizmatlari ko‘rsatish, tijorat, ilmiy-texnikaviy, ekologik, huquqiy va boshqa axborotlar bilan ta’minlash, ishlab chiqarish-texnika maqsadlaridagi mahsulotlarni ayirboshlash, oldi-sotdi masalalari bo‘yicha iste’molchilar va ishlab chiqaruvchilarga huquqiy va ilmiy-texnikaviy maslahatlar berishni tashkil etish;
 mahsulotni yuqori ishlab chiqarish tayyorgarligiga hozirlash, uning sifatini tekshirish, yetkazib beriladigan uskunalarni montaj qilish, asboblarni, mashinasozlik va boshqa turdagi mahsulotlarni tuzatish va tiklash bo‘yicha ishlab chiqarish xizmatlarini tashkil etish;
 ijaraga berish va lizing xizmatlarini bajarish, uskunalarni, asboblarni, anjomlarni va ishlab chiqarish-texnika maqsadlaridagi boshqa mahsulotlarni, ishlab chiqarish, omborxona, xizmat va boshqa binolarni va maydonlarni, idishlarni, konteynerlarni hamda transport vositalarini ijaraga berish;
 moliyaviy hisob-kitob va kredit xizmatlari ko‘rsatish, xaridorlar va sotuvchilarga tijorat krediti berish, bozorni ishlab chiqarish vositalari, xaridorgir tovarlar bilan to‘ldirish bo‘yicha tijorat jihatidan moliyaviy ta’minlash;
 iste’molchilarga tasarrufdagi korxonalar va birlashmalardan materiallar va mahsulotlarni markazlashgan tartibda yetkazib berish bo‘yicha transport-ekspeditsiya xizmatlari ko‘rsatish, materiallarni maxsus marshrutlarda va transport turlarida yetkazib berishni, mahsulotlarni donalab va kichik guruhlarga bo‘lib jo‘natishni tashkil etish, korxonalar va tashkilotlarning ishonchnomalari bo‘yicha yuklarni qabul qilib olish;
 ortiqcha mahsulotlarni aniqlash va oborotga jalb qilish, vazirliklar, idoralar, korxonalar va birlashmalarga xomashyo, materiallar va uskunalarning me’yoridan ortiq qoldiqlarini o‘zaro foydali shartlar bo‘yicha ayirboshlashda va sotishda yordam berish;
 xalq iste’moli mollari va ishlab chiqarish-texnika maqsadidagi mahsulotlarni, qadoqlash va o‘rash mahsulotlarini ishlab chiqarish, ikkilamchi resurslarni xamda ishlab chiqarish chiqindilarini tayyorlash va qayta ishlash bo‘yicha korxonalarni barpo etish va rivojlantirish;
 yuqori darajada mexanizatsiyalashgan omborxona xo‘jaligini barpo etish, omborxona operatsiyalarining ilg‘or texnologiyalarini, mehnatni va moddiy-texnika ta’minotini boshqarishni ilmiy tashkil etishni joriy qilish;
 mehnat unumdorligi va sifati o‘sishi uchun shart-sharoitlarni ta’minlash, O‘zSSJ Moddiy-texnika ta’minoti davlat-kooperatiz qo‘mitasi tizimi xodimlarining uy-joy va ijtimoiy-maishiy sharoitlarini yaxshilash.
 3. O‘zSSJ Moddiy-texnika ta’minoti davlat-kooperativ qo‘mitasi moddiy-texnika ta’minotini boshqarish masalalari bo‘yicha quyidagi huquqlarga ega:
 moddiy-texnika ta’minotini zudlik bilan amalga oshirish uchun O‘zSSJ Davlat statistika qo‘mitasidan zarur statistik ma’lumotlarni, shuningdek, O‘zbekiston SSJ vazirliklaridan, davlat qo‘mitalari va idoralaridan hamda jumhuriyat hududida joylashgan birlashmalar, korxonalar, tashkilotlar va muassasalardan bevosita zarur ko‘rsatkichlarni olish;
 O‘zbekiston SSJning vazirliklari, davlat qo‘mitalari va idoralari bilan birgalikda moddiy-texnika ta’minotini yaxshilash va moddiy resurslarni tejash bo‘yicha tadbirlarni amalga oshirish;
 korxonalar, birlashmalar, tashkilotlar, muassasalar, qurilishlar va shu kabilardan muhtoj bo‘lgan iste’molchilarga vaqtincha yordam berish uchun shartnoma asosida materiallar, yoqilg‘i va komplektlovchi buyumlarni qarzga olish;
 korxonalar, birlashmalar, tashkilotlar va muassasalarga, ularning idoraviy tobeligidan qat’i nazar, o‘z vakolatlari doirasida mahsulotlar yetkazib berish to‘g‘risidagi amaldagi qonunlarga rioya qilgan holda ishlab chiqarish-texnika maqsadlaridagi mahsulotlarni yuklash muddatlari, tartibi va navbati masalalari bo‘yicha bajarilishi majburiy bo‘lgan ko‘rsatmalar berish;
 iste’molchining olishdan voz kechishi munosabati bilan egasiz qolgan mahsulotni oborotga jalb qilish, shuningdek normativdan ortiqcha mahsulot zaxiralariga ega bo‘lgan iste’molchilarga tranzit bo‘yicha yetkazib berishni tartibga solish;
 ishlab chiqarish birlashmalari, kombinatlari, korxonalari, muassasalari va tashkilotlari bilan kelishuv bo‘yicha ularda mavjud bo‘lgan, ishlatilmayotgan ishlab chiqarish quvvatlarida, jumhuriyatda moddiy-texnika ta’minoti soxasida keskin vaziyat vujudga kelganda, kamyob mahsulotni qo‘shimcha ishlab chiqarish uchun buyurtmalarni joylashtirish.
 4. O‘zSSJ Moddiy-texnika ta’minoti davlat-kooperativ qo‘mitasining mol-mulki va mablag‘larini boshqarish.
 O‘zSSJ Moddiy-texnika ta’minoti davlat-kooperativ qo‘mitasiga tegishli asosiy fondlar, o‘z va oborot mablag‘lari hamda o‘z oldiga qo‘yilgan vazifalarni bajarish uchun zarur bo‘lgan boshqa mol-mulklar uning mol-mulki hisoblanadi.
 O‘zSSJ Moddiy-texnika ta’minoti davlat-kooperativ qo‘mitasining o‘z mablag‘lari foyda va xo‘jalik faoliyatidan tushadigan boshqa daromadlar, tizimdagi korxonalar va tashkilotlarning foydasidan ajratmalar hisobiga vujudga keltiriladi. Uni shakllantirishda shartnoma asosida pul va moddiy badallar to‘lash yo‘li bilan davlat, ijara, kooperativ, aksionerlik va boshqa jamoat tashkilotlari hamda yakka tartibdagi mehnat faoliyati bilan shug‘ullanuvchi xususiy shaxslar qatnashishlari mumkin.
 O‘zSSJ Moddiy-texnika ta’minoti davlat-kooperativ qo‘mitasi:
 moliyaviy-iqtisodiy, xo‘jalik va ijtimoiy faoliyat bilan bog‘liq barcha masalalarni mustaqil hal qiladi, bank muassasalarida yetkazib beruvchilar, iste’molchilar, pudratchilar, budjet, bank, kooperativlar bilan naqd pulsiz hisob-kitoblarni amalga oshirish uchun pul va xorijiy valyuta mablag‘lari hisobini ochadi, banklarning imtiyozli, qisqa muddatli va uzoq muddatli kreditlaridan foydalanadi;
 birlashmalarda, vositachilik firmalarida va boshqa o‘ziga qarashli tashkilotlarda mexanizatsiyalash va hisobga olishning ilg‘or usullari hamda shakllarini joriy qilish asosida buxgalteriya hisob-kitobini tashkil etadi, ularning buxgalterlik hisobotlarini va balanslarini ko‘rib chiqadi va tasdiqlaydi, davlat-kooperativ mulkini saqlashni ta’minlash choralarini ko‘radi, idoraviy nazoratni amalga oshiradi va ularning xo‘jalik-moliya faoliyatini taftish qilib turadi.
 O‘zSSJ Moddiy-texnika ta’minoti davlat-kooperativ qo‘mitasi xo‘jalik faoliyati masalalari bo‘yicha quyidagi huhuqlarga ega:
 imoratlarni, inshootlarni, uskunalarni, transport vositalarini, jihozlarni, xomashyo va boshqa moddiy-texnika vositalarini sotib olish hamda ularni korxonalarga, tashkilotlar va yakka tartibdagi ishlab chiqarish faoliyati bilan shug‘ullanuvchi fuqarolarga sotish hamda berish, ayirboshlash, ijaraga berish, vaqtinchalik foydalanishga topshirish, shuningdek, balansdagi asosiy fondlarni ularning yaroqsizlanganligi va ma’naviy eskirganligi sababli hisobdan chiqarish;
 shartnoma asosida obyektlarni qurish uchun pudratchi qurilish tashkilotlariga, shuningdek, O‘zSSJ Moddiy-texnika ta’minoti davlat-kooperativ qo‘mitasi tizimi ehtiyojlari uchun mahsulot ishlab chiqaradigan korxonalar va tashkilotlarga moddiy va pul resurslarini berish;
 belgilangan tartibda aksiyalar va boshqa qimmatbaho qog‘ozlarni chiqarish va sotib olish, o‘z mablag‘larining bir qismini o‘z oldiga qo‘yilgan vazifalarni yaxshiroq bajarish maqsadlarida shartnoma asoslarida davlat, kooperativ hamda boshqa korxonalar va tashkilotlarning mablag‘lari bilan birlashtirish;
 xorijiy firmalar bilan birgalikda qo‘shma korxonalar, brokerlik va lizing kompaniyalari tuzish, kamyob mahsulotlarni yetkazib berish uchun bitimlar tuzish, birgalikda ko‘rgazma-yarmarkalar, auksionlar o‘tkazish, birja operatsiyalarini amalga oshirish za O‘zbekiston Tashqi iqtisodiyot bankida valyuta schyotlariga ega bo‘lish;
 mamlakatning mintaqalarida va zarurat bo‘lganda chet ellarda o‘z vakolatxonalarini ochish;
 tijorat va ta’minot masalalari bo‘yicha axborot-noshirlik faoliyatini amalga oshirish;
 o‘z strukturasini, ish haqi fondini, maoshlar va stavkalarni moddiy yordam, iste’molchilarni ta’minlashda yuksak ko‘rsatkichlarga erishgan tarmoq xodimlarini mukofotlash va taqdirlash hajmlarini mustaqil ravishda shakllantirish va tasdiqlash, xodimlar va mutaxassislar lavozimlari nomenklaturasini tasdiqlash;
 markazlashgan iste’mol va jamg‘arma fondlarini, sug‘urta fondlarini, ularni tarmoqning moddiy-texnika bazasini va ijtimoiy sohani rivojlantirishga yo‘naltirish maqsadida shakllantirish, fan-texnika taraqqiyotini joriy qilish, past rentabelli korxonalar va tashkilotlarga moliyaviy yordam ko‘rsatish, o‘z shaxsiy xo‘jaliklarini barpo etuvchi, yakka tartibda uy-joy quruvchi va ularning ehtiyojlari uchun quruvchi tarmoq xodimlariga kredit berish.
 5. O‘zSSJ Moddiy-texnika ta’minoti davlat-kooperativ qo‘mitasini tashkiliy boshqarish tizimi.
 O‘zSSJ Moddiy-texnika ta’minoti davlat-kooperativ qo‘mitasini boshkarish, o‘z-o‘zini boshqarish, keng demokratiya, oshkoralik, faoliyatga doir masalalarni hal qilishda bo‘linmalar vakillarining faol ishtiroki asosida amalga oshiriladi.
 Paychilar vakillarining va xo‘jalik hisobidagi korxonalar va tizim tashkilotlari vakillarining konferensiyasi (yig‘ilishi) O‘zSSJ Moddiy-texnika ta’minoti davlat-kooperativ qo‘mitasining yuqori boshqaruv organi hisoblanadi.
 Konferensiya Kengash, taftish komissiyasi a’zolarini va O‘zSSJ Moddiy-texnika ta’minoti davlat-kooperativ qo‘mitasining boshqa rahbar organlarini saylaydi, rahbarlik va taftish komissiyasi ishi to‘g‘risidagi hisobotlarni tinglaydi, jumhuriyat iste’molchilarini ta’minlashni yanada yaxishilash, tijorat faoliyati, iqtisodiy va ijtimoiy rivojlanish dasturlarini ko‘rib chiqadi, O‘zSSJ Moddiy-texnika ta’minoti davlat-kooperativ qo‘mitasi bo‘linmalarining faoliyatini qayta tashkil etish va to‘xtatish, O‘zSSJ Moddiy-texnika ta’minoti davlat-kooperativ qo‘mitasi tizimiga a’zolar qabul qilish va undan chiqish masalalarini hal qiladi.
 Navbatdagi konferensiyalar har besh yilda bir marta Kengash tomonidan chaqiriladi. Konferensiya delegatlari tizimning xo‘jalik hisobidagi korxonalari va tashkilotlarida, O‘zSSJ Moddiy-texnika ta’minoti davlat-kooperativ qo‘mitasi markaziy apparati bo‘linmalarida saylanadilar.
 Konferensiyada ko‘rib chiqilishi lozim bo‘lgan masalalar Kengash va taftish komissiyasi tomonidan kiritiladi.
 Navbatdan tashqari konferensiya Kengashning o‘z tashabbusi bo‘yicha yoki tizim jamoalarining uchdan ikki qismining talabi bo‘yicha chaqiriladi.
 Konferensiya delegatlarning kamida 60 foizi qatnashganda masalalarni hal qilish hukuqiga egadir. Kengash va taftish komissiyasining delegat hisoblanmaydigan a’zolari konferensiya ishida maslaxat ovozi berish huquqi bilan qatnashadilar.
 Konferensiyalar o‘rtasidagi davrda tizimni boshqarish ishini konferensiyaga hisob beruvchi Kengash amalga oshiradi.
 O‘zSSJ Moddiy-texnika ta’minoti davlat-kooperativ qo‘mitasi Kengashi:
 Qo‘mita hay’ati tarkibini belgilaydi, O‘zSSJ Moddiy-texnika ta’minoti qo‘mitasi raisini va uning o‘rinbosarlarini saylaydi. O‘zSSJ Moddiy-texnika ta’minoti qo‘mitasining raisiga Kengash va hay’at raisi vakolatlari beriladi;
 O‘zSSJ Moddiy-texnika ta’minoti davlat-kooperativ qo‘mitasi faoliyatiga doir barcha masalalarni hal qiladi, konferensiya vakolatiga kiruvchi masalalar bundan mustasnodir. Qo‘mita Kengashining majlislari hay’at tomonidan zaruratga qarab, ammo yiliga kamida ikki marta chaqiriladi.
 Hay’at O‘zSSJ Moddiy-texnika ta’minoti davlat-kooperativ qo‘mitasining ijro etuvchi-boshqaruv organi hisoblanadi, joriy tashkiliy, moliya-xo‘jalik va ijtimoiy faoliyatni yo‘naltirib turadi.
 Hay’at majlislari, zaruratga qarab, ammo oyida kamida ikki marta o‘tkaziladi. Hay’at majlisda o‘z tarkibining yarmidan ko‘pi qatnashgan taqdirda masalalarni hal qilish huquqiga egadir. Hay’at yiliga kamida bir marta Kengash oldida hisobot beradi.
 Taftish komissiyasi o‘z ishida O‘zSSJ Moddiytexnika ta’minoti davlatkooperativ qo‘mitasi to‘g‘risidagi nizomga va taftish komissiyasi to‘g‘risidagi nizomga amal qiladi.
 Taftish komissiyasi o‘z a’zolari tarkibidan komissiya raisini, uning o‘rinbosarini saylaydi.
 Taftish komissiyasi a’zosi bo‘lgan bir shaxsning ayni bir vaqtda Kengash, hay’at tarkiblariga saylanishiga yo‘l qo‘yilmaydi.
 6. O‘zSSJ Moddiy-texnika ta’minoti davlat-kooperativ qo‘mitasiga O‘zbekiston SSJ Prezidenti tayinlaydigan va keyin O‘zbekiston SSJ Oliy Kengashi tasdiqlaydigan rais rahbarlik qiladi. O‘zSSJ Moddiy-texnika ta’minoti davlat-kooperativ qo‘mitasi raisining o‘rinbosarlari va hay’at a’zolari O‘zbekiston SSJ Prezidenti huzuridagi Vazirlar Mahkamasi tomonidan tasdiqlanadi.
 O‘zSSJ Moddiy-texnika ta’minoti davlat-kooperativ qo‘mitasining raisi:
 Kengash, Qo‘mita hay’ati va o‘ziga qarashli bo‘linmalar faoliyatiga rahbarlik qiladi, O‘zSSJ Moddiy-texnika ta’minoti davlat-kooperativ qo‘mitasiga yuklatilgan vazifalarning bajarilishi uchun shaxsan javob beradi. Rais o‘rinbosarlari o‘rtasida vazifalarni taqsimlaydi va ularga yuklatilgan vazifalarning bajarilishi uchun ularning javobgarligi darajasini belgilaydi;
 o‘z vakolati doirasida SSJI va O‘zbekiston SSJ qonunlari asosida va ularni bajarish uchun buyruqlar, farmoyishlar va yo‘riqnomalar chiqaradi, Qo‘mitaga qarashli tashkilotlar to‘g‘risidagi nizomlarni (ustavlarni) va Kengash (hay’at) qarorlarini tasdiqlaydi;
 belgilangan lavozim nomenklaturasiga muvofiq, amaldagi qonunlarga rioya qilgan holda markaziy apparat, o‘ziga qarashli bo‘linmalar xodimlarini ishga tayinlaydi va ishdan bo‘shatadi;
 O‘zSSJ Moddiy-texnika ta’minoti davlat-kooperativ qo‘mitasi nomidan ishonchnomalar beradi, banklarda schyotlar ochadi, amaldagi qonunlarga muvofiq o‘z mol-mulki va mablag‘lariga egalik qiladi.
 8. O‘zSSJ Moddiy-texnika ta’minoti davlat-kooperativ qo‘mitasi yuridik shaxs hisoblanadi, O‘zbekiston SSJ Davlat gerbi aks etgan hamda o‘z nomi o‘zbek va rus tillarida yozilgan muhrga ega bo‘ladi.